HR Službeni list Europske unije C 251/14

Objava zahtjeva za odobrenje manje izmjene u skladu s člankom 53. stavkom 2. drugim podstavkom Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

(2017/C 251/07)

Europska komisija odobrila je tu manju izmjenu u skladu s člankom 6. stavkom 2. trećim podstavkom Delegirane uredbe Komisije (EU) br. 664/2014 (1).

ZAHTJEV ZA ODOBRENJE MANJE IZMJENE

Zahtjev za odobrenje manje izmjene u skladu s člankom 53. stavkom 2. drugim podstavkom Uredbe (EU) br. 1151/2012 Europskog parlamenta i Vijeća (2)

„PAN DE CRUZ DE CIUDAD REAL”

EU br.: PGI-ES-2210 – 13.1.2017.

ZOI ( ) ZOZP ( X ) ZTS ( )

1. Skupina koja podnosi zahtjev i legitimni interes

Adresa: Asociación Provincial de fabricantes y expendedores de Pan de Ciudad Real (Pokrajinsko udruženje proizvođača i distributera kruha u Ciudad Realu) (AFEXPAN CIUDAD REAL) Avda, Rey Santo, 8- 2o Planta 13005 Ciudad Real ESPAÑA Tel. +34 926600002 Ext. 5007 E-pošta: igp@afexpan.es

2. Država članica ili treća zemlja

Španjolska

3. Rubrika specifikacije proizvoda na koju se primjenjuje izmjena

— ☐ Opis proizvoda — ☐ Dokaz o podrijetlu — ☐ Način proizvodnje — ☐ Povezanost — ☒ Označivanje — ☐ Drugo (navedite)

4. Vrsta izmjene

— ☐ Izmjena specifikacije proizvoda registriranog ZOI-a ili ZOZP-a koja se može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012 i koja ne zahtijeva izmjenu objavljenog jedinstvenog dokumenta. — ☒ Izmjena specifikacije proizvoda registriranog ZOI-a ili ZOZP-a koja se može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012 i koja ne zahtijeva izmjenu objavljenog jedinstvenog dokumenta. — ☐ Izmjena specifikacije proizvoda registriranog ZOI-a ili ZOZP-a koja se može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012 i za koju nije objavljen jedinstveni dokument (ili istovrijedan dokument). — ☐ Izmjena specifikacije proizvoda registriranog ZTS-a koja se može smatrati manjom izmjenom u skladu s člankom 53. stavkom 2. četvrtim podstavkom Uredbe (EU) br. 1151/2012.

5. Izmjena (izmjene)

Označivanje

Izmjena točke „8. OZNAČIVANJE.” Iz specifikacije treba izbrisati stavke navedene u nastavku.

„U jednu od četvrtina ocrtanih križem stavlja se oznaka registarskog broja proizvođača kruha, a u drugu četvrtini stavlja se etiketa za prehrambene proizvode s logotipom ZOZP-a ‚Pan de Cruz de Ciudad Real’, europski logotip ZOZP-a i pojedinačni kontrolni broj kruha te identifikacijski podaci certifikacijskog tijela.”

„O numeraciji kruha obavještava certifikacijsko tijelo koje ih i nadzire.”

Tekst koji se nalazio u rubrici o označivanju:

„Kako bi se osigurala njegova ispravna identifikacija, kruh koji nosi ovu zaštićenu oznaku zemljopisnog podrijetla obilježava se i označava na sljedeći način: Na gornjoj strani kruha dva su duboka okomita udubljenja u obliku križa. U jednu od četvrtina ocrtanih križem stavlja se oznaka registarskog broja proizvođača kruha, a u drugu četvrtinu stavlja se etiketa za prehrambene proizvode s logotipom ZOZP-a „Pan de Cruz de Ciudad Real”, europski logotip ZOZP-a i pojedinačni kontrolni broj kruha te identifikacijski podaci certifikacijskog tijela. Na donjoj površini kruha sitne rupice u kori oblikuju anagram ili logotip ZOZP-a. O numeraciji štruca obavještava certifikacijsko tijelo koje ih i nadzire. Štruce kruha sa zaštićenom oznakom podrijetla „Pan de Cruz de Ciudad Real” stavljaju se na tržište sa znakom i oznakom te zapakirane ako je tako predviđeno važećim propisima.”

Obrazloženje:

Izmjena se uvodi zbog toga što je, s jedne strane, teško u kruh umetnuti registarski broj proizvođača kruha, pojedinačni kontrolni broj te identifikacijske podatke certifikacijskog tijela, osobito na određene vrste kruha zbog njihovih malih dimenzija, kao što je maleni kruh (pan pequeño), kruh mase jedne funte (libreta), kruščić s križem (panecillo de cruz) te, s druge strane, zbog poteškoće pri postavljanju etikete za prehrambene proizvode na kruh koji je tek izišao iz peći na temperaturi od 180 do 200 °C.

Uz to, potrošač lakše prepoznaje „Pan de Cruz de Ciudad Real” s dvije oznake sadržane u prijedlogu izmjene.

Riječ je o manjoj izmjeni jer se ne mijenjaju proizvod (ostaje isti i zadržava iste značajke), zemljopisno područje, povezanost ni naziv. Izmjenom se ni ne povećavaju ograničenja za trgovanje proizvodom. Prema tome, odredbe članka 53. stavka 2. ispunjene su te se izmjena stoga mora smatrati manjom.

Tekst kojim se zamjenjuje tekst koji se nalazio u rubrici o označivanju;

„Kako bi se osigurala njegova ispravna identifikacija, kruh sa zaštićenom oznakom zemljopisnog podrijetla ‚Pan de Cruz de Ciudad Real’ predstavlja se javnosti na sljedeći način: Na gornjoj strani kruha dva su duboka okomita udubljenja u obliku križa. Na donjoj površini kruha sitne rupice u kori oblikuju anagram ili logotip ZOZP-a. Štruce kruha sa zaštićenom oznakom podrijetla ‚Pan de Cruz de Ciudad Real’ stavljaju se na tržište sa znakom i oznakom te zapakirane ako je tako predviđeno zakonodavstvom.”

Posljedice izmjene teksta drugih rubrika specifikacije.

2. Opis proizvoda

Stari tekst:

„Proizvod obuhvaćen zaštićenom oznakom zemljopisnog podrijetla (ZOZP) ‚Pan de Cruz de Ciudad Real’ kruh je od obične pšenice, kompaktnog i zbijenog tijesta, konzistentne i bijele sredine, u obliku ispupčene štruce glatke kore na čijoj su gornjoj strani dva duboka okomita udubljenja u obliku križa (po kojima nosi ime) i oznaka registarskog broja proizvođača kruha, a na donjoj strani istaknut je anagram ili logotip ZOZP-a.”

Novi tekst:

„Proizvod obuhvaćen zaštićenom oznakom zemljopisnog podrijetla (ZOZP) ‚Pan de Cruz de Ciudad Real’ kruh je od obične pšenice, kompaktnog i zbijenog tijesta, konzistentne i bijele sredine, u obliku ispupčene štruce glatke kore na čijoj su gornjoj strani dva duboka okomita udubljenja u obliku križa (po kojima nosi ime), a na donjoj strani istaknut je anagram ili logotip ZOZP-a.”

5. Opis metode dobivanja proizvoda

Stari tekst:

„Udubljenja Udubljenja se također rade ručno. Na gornjoj strani fermentiranog kruha stavljaju se dva okomita udubljenja u obliku križa. Na jednu od četvrtina dobivenih navedenim rezovima metalnim priborom u obliku pečata, namijenjenim u tu svrhu, stavlja se oznaka registarskog broja proizvođača kruha.”

Novi tekst:

„Udubljenja Udubljenja se također rade ručno. Na gornjoj strani fermentiranog kruha stavljaju se dva okomita udubljenja u obliku križa.”

Stari tekst:

„Stavljanje u peć I ova se faza provodi ručno. Kruh koji već ima udubljenja na gornjoj strani stavlja se u peć lopatom na način da su oznaka registarskog broja proizvođača kruha i okomita udubljenja u obliku križa okrenuti prema dolje.”

Novi tekst:

„Stavljanje u peć I ova se faza provodi ručno. Kruh koji već ima udubljenja na gornjoj strani stavlja se u peć lopatom na način da su okomita udubljenja u obliku križa okrenuta prema dolje.”

Stari tekst:

„Vađenje iz peći Kruh se iz peći vadi istom lopatom i stavlja na kolica s drvenim policama kako bi se lakše prozračio i ohladio. Nakon hlađenja na štruce se sukladno točki 8. ove specifikacije ručno stavljaju oznake te su one spremne za prodaju.”

Novi tekst:

„Vađenje iz peći Kruh se iz peći vadi istom lopatom i stavlja na kolica s drvenim policama kako bi se lakše prozračio i ohladio.”

Ažurira se i rubrika 7.

Inspekcijsko tijelo

Stari tekst:

„Inspekcijsko tijelo sljedeći je certifikacijski subjekt: ECOAGROCONTROL, S.L. Carlos VII 9 13630 - Socuéllamos (C.Real) Tel. +34 926532628 917450014 Ovaj subjekt odobrava autonomna zajednica Castille-La-Manche i ispunjava zahtjeve utvrđene normom UNE-EN-45011.”

Novi tekst:

„Inspekcijsko tijelo sljedeći je certifikacijski subjekt: CERTIFOOD C/CRISTOBAL BORDIU, 35. 4o PLANTA. OFIC. 415, 28003 Madrid, ESPAÑA Tel. +34 917450014 Ovaj subjekt odobrava autonomna zajednica Castille-La-Manche i ispunjava zahtjeve utvrđene normom UNE-EN-45011.”

Prijedlog izmjene specifikacije utječe na tekst jedinstvenog dokumenta, odnosno na sljedeće točke:

3.2. Opis proizvoda na koji se odnosi naziv iz točke 1.

Stari tekst:

„Proizvod obuhvaćen zaštićenom oznakom zemljopisnog podrijetla (ZOZP) ‚Pan de Cruz de Ciudad Real’ kruh je od obične pšenice, kompaktnog i zbijenog tijesta, konzistentne i bijele sredine, u obliku ispupčene štruce glatke kore na čijoj su gornjoj strani dva duboka okomita udubljenja u obliku križa (po kojima nosi ime) i oznaka registarskog broja proizvođača kruha, a na donjoj strani istaknut je anagram ili logotip ZOZP-a.”

Novi tekst:

„Proizvod obuhvaćen zaštićenom oznakom zemljopisnog podrijetla (ZOZP) ‚Pan de Cruz de Ciudad Real’ kruh je od obične pšenice, kompaktnog i zbijenog tijesta, konzistentne i bijele sredine, u obliku ispupčene štruce glatke kore na čijoj su gornjoj strani dva duboka okomita udubljenja u obliku križa (po kojima nosi ime), a na donjoj strani istaknut je anagram ili logotip ZOZP-a.”

3.7. Posebna pravila koja se odnose na označivanje

Stari tekst:

„Kako bi se osigurala njegova ispravna identifikacija, kruh koji nosi ovu zaštićenu oznaku zemljopisnog podrijetla obilježava se i označava na sljedeći način: Na gornjoj strani kruha dva su duboka okomita udubljenja u obliku križa. U jednu od četvrtina koje opisuje križ stavlja se oznaka registarskog broja proizvođača kruha, a u drugu četvrtinu stavlja se etiketa za prehrambene proizvode s logotipom ZOZP-a ‚Pan de Cruz de Ciudad Real’, europski logotip ZOZP-a i pojedinačni kontrolni broj kruha te identifikacijski podaci certifikacijskog tijela. Na donjoj površini kruha sitne rupice u kori oblikuju anagram ili logotip ZOZP-a.”

Novi tekst:

„Kako bi se osigurala njegova ispravna identifikacija, kruh koji nosi ovu zaštićenu oznaku zemljopisnog podrijetla obilježava se i označava na sljedeći način: Na gornjoj strani kruha dva su duboka okomita udubljenja u obliku križa. Na donjoj površini kruha sitne rupice u kori oblikuju anagram ili logotip ZOZP-a.”

Zbog izmjene jedinstvenog dokumenta u Prilogu I. Provedbenoj uredbi (EU) br. 668/2014, u kojoj točaka 5.1., 5.2. i 5.3. nema, u tekstu se samo navodi da su specifičnost zemljopisnog područja, specifičnost proizvoda i uzročna povezanost nepromijenjeni.

Stari tekst:

„5.1. Specifičnost zemljopisnog područja Klima zemljopisnog područja odlikuje se temperaturama i vlagom koje omogućuju fermentaciju na temperaturi okoline jer u prostoriji za fermentaciju temperatura zraka iznosi između 26 i 30 °C, a relativna vlažnost zraka je između 40 i 45 %. Zahvaljujući ovoj vrlo uglednoj zanatskoj metodi proizvodnje, kruh ‚Pan de Cruz de Ciudad Real’ ima sljedeće specifične značajke: Oblikuje se ručno, kao što se stavljaju i udubljenja koja tvore oblik križa na gornjoj strani, na donjoj strani nalaze se rupice koje formiraju oznaku, dok se kruh u peć stavlja nakon 10 do 15 minuta, s udubljenjem u obliku križa okrenutim prema dolje. 5.2. Posebnosti proizvoda Kruh dolazi u obliku kompaktne i zbijene štruce, glatke kore, meke i zbijene, čvrste i bijele sredine, intenzivne arome žitarica koja u ustima ostavlja ugodan i slatkast okus. 5.3. Uzročna povezanost zemljopisnog područja i kvalitete ili karakteristika proizvoda (za ZOI) odnosno određene kvalitete, ugleda ili drugih karakteristika proizvoda (za ZOZP) Metoda proizvodnje oblikovala se kroz stoljeća pekarske tradicije. Glavna značajka posebnog, velikim dijelom zanatskog načina proizvodnje, udubljenje je u obliku križa zahvaljujući kojem kora kruha ne puca tijekom pečenja. Jednako tako i postupak fermentacije prilagođen je uvjetima vlažnosti i temperaturi zemljopisnog područja. Metodom proizvodnje dobiva se poseban kruh čije značajke odgovaraju onima iz točke 5.2.”

Novi tekst:

„Klima zemljopisnog područja odlikuje se temperaturama i vlagom koje omogućuju fermentaciju na temperaturi okoline jer u prostoriji za fermentaciju temperatura zraka iznosi između 26 i 30 °C, a relativna vlažnost zraka je između 40 i 45 %. Zahvaljujući ovoj vrlo uglednoj zanatskoj metodi proizvodnje, kruh ‚Pan de Cruz de Ciudad Real’ ima sljedeće specifične značajke: Oblikuje se ručno, kao što se stavljaju i udubljenja koja tvore oblik križa na gornjoj strani, na donjoj strani nalaze se rupice koje formiraju oznaku, dok se kruh u peć stavlja nakon 10 do 15 minuta, s udubljenjem u obliku križa okrenutim prema dolje. Glavna značajka ovog načina posebne, velikim dijelom zanatske proizvodnje udubljenje je u obliku križa te stavljanje u peć, zahvaljujući čemu kora kruha ne puca tijekom pečenja, a rezultat je kompaktna i zbijena štruca glatke kore, meka i zbijena, konzistentne i bijele sredine, intenzivne arome žitarica koja u ustima ostavlja ugodan i slatkast okus.”

6. Ažurirana specifikacija proizvoda (samo za ZOI i ZOZP)

http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_IGP_PdeCMod_20160509_II.pdf

JEDINSTVENI DOKUMENT

„PAN DE CRUZ DE CIUDAD REAL”

EU br.: PGI-ES-2210 – 13.1.2017.

ZOI ( ) ZOZP ( X )

1. Naziv

„Pan de Cruz de Ciudad Real”

2. Država članica ili treća zemlja

Španjolska

3. Opis poljoprivrednog ili prehrambenog proizvoda

3.1. Vrsta proizvoda

Razred 2.3. Kruh, peciva, kolači, slastice, keksi i drugi pekarski proizvodi

3.2. Opis proizvoda na koji se odnosi naziv iz točke 1.

Proizvod obuhvaćen zaštićenom oznakom zemljopisnog podrijetla (ZOZP) „Pan de Cruz de Ciudad Real” kruh je od obične pšenice, kompaktnog i zbijenog tijesta, konzistentne i bijele sredine, u obliku ispupčene štruce glatke kore na čijoj su gornjoj strani dva duboka okomita udubljenja u obliku križa (po kojima nosi ime), a na donjoj strani istaknut je anagram ili logotip ZOZP-a.

Kruh ima sljedeće posebne značajke:

Kruh se priprema i dobiva od tvrdog tijesta proizvedenog od pšeničnog brašna sljedećih vrijednosti: W između 140 i 200, a P/L između 0,5 i 1,0.

Okruglog i spljoštenog oblika s korom.

Kora je debela, jedan do dva milimetra, meka i hrskava, zlatne do svjetlosmeđe boje, a kruh ima okus prženih žitarica.

Sredina je bijele boje, meke, spužvaste i konzistentne teksture, bez rupica te nalikuje na pamuk.

Kruh ima sljedeće organoleptičke značajke: sredina ima intenzivnu aromu žitarica, a ustima ostavlja ugodan i slatkast okus; meka kora, hrskava u ustima, ima okus prženih žitarica. U normalnim uvjetima skladištenja kruh „Pan de Cruz de Ciudad Real” prikladan je za upotrebu šest do sedam dana.

Na njemu nema nikakvih tragova plijesni, neuobičajenih ostataka niti stranih tvari.

Najviši dopušteni postotak vlažnosti sredine kruha iznosi 30 %, a kisela pH vrijednost štruca je između 5 i 7.

Dolazi u obliku velikog kruha (750 do 850 g), malog kruha (550 do 650 g), kruha od jedne funte (libreta – 310 do 410 g) i malog kruha s križem (panecillo de cruz – 115 do 135 g).

3.3. Hrana za životinje (samo za proizvode životinjskog podrijetla) i sirovine (samo za prerađene proizvode)

Pšenično brašno sljedećih vrijednosti: W između 140 i 200, a P/L između 0,5 i 1,0.

3.4. Posebni proizvodni postupci koji se moraju provesti na određenom zemljopisnom području

Kruh obuhvaćen ZOZP-om „Pan de Cruz de Ciudad Real” proizvodi se uključivo od pšeničnog brašna, vode, soli, prirodnog kvasca, aditiva i dopuštenih poboljšivača. Brašno mora imati sljedeće vrijednosti: W između 140 i 200, a P/L između 0,5 i 1,0.

U prosjeku se od 100 kg brašna dobiva 110 do 125 kg kruha, ovisno o masi štruca.

Postupak proizvodnje kruha obuhvaćenog zaštićenom oznakom zemljopisnog podrijetla (ZOZP) „Pan de Cruz de Ciudad Real” sastoji se od postupaka opisanih u nastavku:

1. Miješanje tijesta

Tijesto se miješa u mehaničkoj miješalici onoliko dugo koliko je potrebno za postane ujednačeno, odnosno 20 do 30 minuta, ovisno o vrsti upotrijebljene miješalice, te vodeći računa da tijesto ne izlazi iz miješalice na temperaturama iznad 24 do 25 °C.

2. Fino miješanje

Tijesto se miješa u uređaju za fino miješanje, po mogućnosti s lopaticama, više puta uzastopce sve dok se ne dobije glatko i rastezljivo tijesto.

3. Vaganje

Budući da je riječ o zanatski proizvedenom kruhu, važe se volumetrijskim mjernim instrumentom, elektroničkom vagom ili odjeljivačem tijesta. Masa razvijenog tijesta, izražena u gramima, za dobivanje različitih komada kruha, sljedeća je: veliki kruh, od 900 do 1 000 g; mali kruh, od 660 do 760 g; libreta, od 370 do 470 g, i panecillo de cruz, od 150 do 180 g.

4. Oblikovanje

Tijesto se oblikuje ručno dok ne postigne zaobljen stožasti oblik, a pritom se pazi da na njega ne prianjaju nikakvi ostaci. Zatim se ta kugla tijesta spljošti u oblik kruga i rasteže se. Cilj je dobiti krug što većeg promjera uz stanjivanje rubova i ostavljanje više tijesta u sredini.

5. Fermentacija

Oblikovani kruh postavlja se na ploče prekrivene tkaninom ili sličnim platnom. Fermentacija počinje na temperaturi okoline i stvara se tanka kora. U prostoriji za fermentaciju temperatura mora biti od 26 do 30 °C, a relativna vlažnost zraka od 40 do 45 %. Fermentacija traje od 1:20 h do 2:20 h, ovisno o temperaturi okoline.

6. Udubljenja

Udubljenja se također rade ručno. Na gornjoj strani fermentiranog kruha stavljaju se dva okomita udubljenja u obliku križa. Zatim se na drugoj strani kruha, to jest na njegovoj donjoj strani, postavlja logotip ZOZP-a „Pan de Cruz de Ciudad Real”. Za veliki i mali kruh promjer logotipa je 6 cm, a za kruh libreta i panecillo de cruz promjer je 4 cm. Kruh se završno ostavlja da odstoji 10 do 15 minuta kako bi udubljenja poprimila konzistenciju dok se stvara kora.

7. Stavljanje u peć

Kruh se u peć stavlja ručno, lopatom, s time da je gornja strana okrenuta prema dolje.

8. Pečenje u peći

Ovaj se kruh peče u pećima s vatrostalnim dnom i stijenkama. Pečenje traje od 30 do 50 minuta. Prvih 15 minuta temperatura peći mora biti 250 °C, a preostalo vrijeme (od 15 do 35 minuta) mora biti smanjena na približno 200 °C.

9. Vađenje iz peći

Kruh se iz peći vadi lopatom i stavlja se na kolica s drvenim policama kako bi se lakše prozračio i ohladio. Nakon hlađenja kruh je spreman za isporuku.

Najviši dopušteni postotak vlažnosti iznosi 30 %, a kisela pH vrijednost štruca je između 5 i 7.

3.5. Posebna pravila za rezanje, ribanje, pakiranje itd. proizvoda na koji se odnosi registrirani naziv

—

3.6. Posebna pravila za označivanje proizvoda na koji se odnosi registrirani naziv

Kako bi se osigurala njegova ispravna identifikacija, kruh koji nosi ovu zaštićenu oznaku zemljopisnog podrijetla obilježava se i označava na sljedeći način:

Na gornjoj strani kruha dva su duboka okomita udubljenja u obliku križa.

Na donjoj površini kruha sitne rupice u kori oblikuju anagram ili logotip ZOZP-a.

4. Sažeta definicija zemljopisnog područja

Zemljopisno područje proizvodnje kruha obuhvaćenog zaštićenom oznakom zemljopisnog podrijetla „Pan de Cruz de Ciudad Real” proteže se na sve općine pokrajine Ciudad Real.

5. Povezanost sa zemljopisnim područjem

Klima zemljopisnog područja odlikuje se temperaturama i vlagom koje omogućuju fermentaciju na temperaturi okoline jer u prostoriji za fermentaciju temperatura zraka iznosi između 26 i 30 °C, a relativna vlažnost zraka je između 40 i 45 %.

Zahvaljujući ovoj vrlo uglednoj zanatskoj metodi proizvodnje, kruh „Pan de Cruz de Ciudad Real” ima sljedeće specifične značajke:

Oblikuje se ručno, kao što se stavljaju i udubljenja koja tvore oblik križa na gornjoj strani, na donjoj strani nalaze se rupice koje formiraju oznaku, dok se kruh u peć stavlja nakon 10 do 15 minuta, s udubljenjem u obliku križa okrenutim prema dolje.

Glavna značajka ovog načina posebne, velikim dijelom zanatske proizvodnje udubljenje je u obliku križa te stavljanje u peć, zahvaljujući čemu kora kruha ne puca tijekom pečenja, a rezultat je kompaktna i zbijena štruca glatke kore, meka i zbijena, konzistentne i bijele sredine, intenzivne arome žitarica koja u ustima ostavlja ugodan i slatkast okus.

Upućivanje na objavu specifikacije

(članak 6. stavak 1. drugi podstavak te Uredbe)

http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_IGP_PdeCMod_20160509_II.pdf

(1) SL L 179, 19.6.2014., str. 17.

(2) SL L 343, 14.12.2012., str. 1.